103年全國原住民族語朗讀【中排灣語】 國小學生組 編號01號

**kavatjevatjes ni vuvu**

nu navenalavala ti vuvu, sa maqati anan a kipusengesengan. tjalja tjengelayan a semuvava ta itung katua cemusu ta qata.

izua za inika kudral aravac a kavatjevatjes ni vuvu, ljakua pinljuqan tua masan liyaliyaw a nemanga, pinitaladj a sikipusalimaliman tua sisuvavava ta itung katua sicusucusu ta qata. kimasan pidalj a maretimaljimalji nu kalan, kakalan a sicusu ta qataqata, a kalai a maretimaljimalji a quljav, a djaum, a ciqi(ljaetj), a taljeculjecuq a ciqi, a kakelayan. izua uta a sipacaicaing ta pinaiwanan a itung, a tjuvak aya, a taubing aya, a ginbian aya, saka izuanan auta a siqunuqunu katua qecap(kacian).

nu izua sinipavai a itung na mareka tja kaka, sananguaqen sa makaya tu sarenguaq a si kava. nu naseqaca papekedrien a udjun, suvavan sa kindruqi a pasaladruq. nu nasekedri papeqacain a semudripelj, nu ika sudripeljan sa papeladruqi inika setjezua. macaqu aravac ti vuvu a mumalj ta itung.

nu semudrasi ta nia itung a vinaivai, a na masuvava, a namasu ciqi(ljaetj), a nasetjaula a kakelayan, pelepelen sa pakitjukudai nimadju sa suvavai anga isuqadaw. a nia ravaravain, a ljungpav, a kun, a cacavu, a ibuk, a kacing, a zangaq, a veceqel, iniyane pavavala a paljavak ta na masuciqi, ta na sekaladrai a sinipacaing a malaing tu tjuvak, tu ginbian, tu qataqata. aya ta sini kipukavatjevtjes sakamaya ni vuvu a zemepezepetj a menguanguaq. namaka pualang aravac ta nia nanemanemanga ti vuvu.

nu izua itung a namekadradri a namakapalak, su ciqiyan ni vuvu sa zululji a pikavatjevatjes tu seljudjen nu tjai vililj. nu pacun aken tjai vuvu tja liav a nakipukavatjevatjes a nazemengetjel a kipusalimaliman, tja kedri a kivangavangavang. nu kipusaliman nu kipusengesengan amen, sa setjereneka tu malaing tu anema, mazua amen i kavatjevatjes a kemim. sarenguaq aravac nu izua a nemanga a tja si kipusaliman.

103年全國原住民族語朗讀【中排灣語】 國小學生組 編號01號

**外婆的小籃子**

外婆若身體硬朗且可以從事工作，她最喜歡的工作就是縫補衣服及製作串珠飾品。

外婆有一個不算太大的竹籃子，裡面但卻裝滿了好多東西，從事女紅及串珠用的各種需用品一應俱全！各種不同各種顏色及品質的線，還有特別串珠用的粗綿線、針、鈕扣、按扣、掛鈎等。還有裝飾排灣族傳統服的貝殼、亮片、古錢幣，也有小刀及剪刀。

若有親戚送她衣服，她一定把它們修改成適合穿著的樣式。若太大不是把領口改小，即是剪短長度。若是太小就放大側邊要不就是放長度，外婆對修改衣服非常利害。

每每替我們收拾曬衣架上的衣服，她總是把脫線的、掉鈕扣的、掉掛鈎的都集中起來擇日縫補。我們家的傳統服她總是一一檢查，不論是長袍杉、裙子、腳套、男用長袖杉、長褲、項鍊、頸鍊，我們不曾配載或穿著脫線及裝飾貝殼、亮片、古錢幣鬆脫的衣服，她總是一旁攜著她心愛的小籃子用心打點每件衣服及飾品，她是我們家最棒的管家，保管顧惜我們所有的物品！

若有衣服破損不能再修補，她便收集衣服上的鈕扣、拉鍊以便下次使用。在我的記憶中外婆比較多時候是帶著小籃子低著頭做事，顯少是閒著沒事。我們若有任何需要，我們總喜歡也習慣往外婆的小籃子裡頭找，真的小籃子非常的好用，因為它一應俱全！